हर्षिता दिलावरी के मुताबिक, ”ग्लाइफ़ोसेट मानव शरीर के संपर्क में आने से आंखों, गले और त्वचा पर तेज़ खुजली होती है. शोध में इस केमिकल का इस्तेमाल पशुओं पर किया गया. जिसके बाद इनमें उल्टियां, पाचन संबंधी परेशानियां भी सामने आई.”फ़सलों में तो ये पाउडर और तरल दोनों ही तरह से इस्तेमाल किया जाता है. लेकिन पानी के संपर्क में आते ही ये फैल जाता है और इसे पहचानना मुश्किल हो जाता है.हर्षिता दिलावरी बताती हैं, ”एफ़डीए के रजिस्टर्ड खाद्य लैब ही टेस्टिंग के जरिए इसकी पहचान कर सकते हैं. इसे देखकर पहचाना नहीं जा सकता.”